இந்தப் பொதுப் பண்புகளைத் தவிர பெரிய மருது என்ற வெள்ளை மருதுவைவிட சின்ன மருதுவிடம் சில சிறப்பான பண்புகளும் இருந்தன. எதிரியின் இயல்புகளை - குறிப்பாக பலவீனங்களை விரைவாகப் புரிந்துகொள்ளுதல், அவைகளைத் தமக்கு சாதகமாகப் பயன்படுத்திக் கொள்ளுதல், அவைகளைத் தமக்கு சாதகமாகப் பயன்படுத்திக் கொள்ளுதல் ஆகியவைகளில் அவர் தனித்திறமை பெற்றிருந்தார். அத்துடன் தமக்கு நல்லது என்று நம்புவதை அதன் விளைவு கருதாது துணிந்து மேற்கொள்ளும் துணிச்சலும் அவருக்கு இருந்தது. அவரது நடவடிக்கையைக் கண்டு அவரது எதிரிகள் அச்சமும் பீதியும் அடைந்தனர். இந்த நாட்டு மக்களை மிகவும் இழிவாக எண்ணி இருந்த பரங்கியர்களுக்குக்கூட 'சின்ன மருது” என்றால் சற்று நிதானமாக நடக்க வேண்டும் என்ற நினைப்பு ஏற்படுவது உண்டு. இராமநாதபுரம் கோட்டைப் பொறுப்பாளரான கர்னல் மார்ட்டின்ஸ் என்ற பரங்கியர், 'சின்ன மருதுவின் வீர சாகசங்களில் மனத்தைப் பறிகெர்டுத்து அவரது நெருங்கிய நண்பராக இருந்தார். கர்னல் வெல்ஷ் சின்ன மருதுவிடம் வளரி, வாள், வேல் ஆகிய தமிழர்களது ஆயுதங்களைத் திறமையாகப் பயன்படுத்தும் அதன் நுணுக்கங்களை சின்னமருதுவிடம் கற்று அவரை தனது குருவாக ஏற்றுக் கொண்டதாக அவரின் கைப்பட எழுதிய நாட்குறிப்புகளில் நமக்கு கிடைக்கும் ஆதாரம்.